12 गांवों के किसानों ने पानी किल्लत के लिए सरकार के खिला की नारेबाजी
कलानौर|डेढ़ सालसे सिंचाई के पानी की किल्लत की मार झेल रहे किसानों ने रविवार को खंड एवं पंचायत विकास कार्यालय में एकजुट होकर सरकार के प्रति रोष प्रकट किया। गावं गुढान, कटेसरा, पिलाना, चिमनी, ढराना, काहनौर, आंवल, लाहली, कलानौर, गढी, सैंपल, खैरडी आदि के किसानों ने अपनी समस्या बताते हुए कहा कि जब से भाजपा सरकार बनी है तब से नहरी पानी के अभाव में उनकी फसल बर्बाद हो रही है। डेढ़ महीने में सिर्फ दो दिन नहर में पानी रहा है। टेल पर तो पानी नसीब हुए मुद्दत हो गई रूपचंद, महाबीर, धर्मबीर, शेरसिंह, जसराज, बह्रमानंद, बाबूलाल, टोनी, राजकुमार, जैना, धर्मपाल, बलवान ने बताया कि वे अपनी पानी की समस्या को लेकर सिंचाई विभाग के अधिकारियों और जिला उपायुक्त से भी मिल चुके हैं, लेकिन उन्हें सिर्फ आश्वासन के सिवा कुछ नहीं मिला। किसानों ने आवारा पशुओं की समस्या को भी गंभीर बताया। किसानों का कहना था कि आवारा पशु उनकी मेहनत से उगाई फसल को नष्ट कर देते हैं। प्रशासन इस दिशा में भी कोई ध्यान नहीं दे रहा। किसानों ने चेतावनी भरे लहजे में कहा कि यदि एक पखवाड़े के अंदर उनकी समस्या का समाधान नहीं हुआ तो वे सड़कों पर उतर कर आंदोलन करेंगे
hin_Deva hin_Deva